
COMUNA DRAGUSENI
JUDETUL BOTOSANI
NR. 4820/22.09.2026

A N U N Ţ
 
În conformitate cu H.G. nr. 1336/2022 pentru aprobarea Regulamentului - cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și cu respectarea prevederilor art. VII alin. (4) și alin. (7) din O.U.G. 156/2024 privind unele măsuri fiscal - bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum şi pentru prorogarea unor termene,  
 Primăria comunei Drăgușeni, organizează - la sediul din comuna Drăgușeni, str. Prof. Aristotel Crâșmaru, nr. 11,  Județul Botoșani, concurs, în data de 14.10.2026, proba interviu pentru ocuparea postului contractual de execuție vacant de Consilier grad II  - (COD COR 242201) în cadrul structurii externe cu personal încadrat suplimentar aferent implementării proiectelor cu finanțare din fonduri externe rambursabile și plătit din fonduri europene: 
 Normă/zi: 8 ore/zi; 
Durata determinată: 39 luni – 1 post;

DOSARUL DE ÎNSCRIERE LA CONCURS  
 În vederea înscrierii la concurs, candidații vor depune dosarele în termen de 10 zile lucrătoare de la data afișării anunțului, respectiv, 24.09.2026-.07.10.2026 la compartimentul Registratură al Primăriei comunei Drăgușeni, de luni până vineri, în intervalul orar 1000 – 1400 sau pot fi transmise de candidați prin Poșta Română, serviciul de curierat rapid, poșta electronică: primariadragusenibt@bt.e-adm.ro (înăuntrul termenului menționat mai sus). 
Acte necesare în vederea participării la concurs: 
(1) Pentru înscrierea la concurs candidații vor prezenta un dosar care va conține următoarele documente:  
a) formular de înscriere la concurs, conform modelului prevăzut la anexa nr. 2 din H.G. 1336/2022; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i) curriculum vitae, model comun european.  
(2) Modelul orientativ al adeverinței menționate la alin. (1) lit. e) este prevăzut în anexa nr. 3 din HG 1336/2022. 
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii. 
(4) Copiile de pe actele prevăzute la alin. (1) lit. b) - e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs. 
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei interviu. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.. 
(6) Dosarele de concurs se depun la compartimentul Registratură sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34 din HG 1336/2022. 
(7) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei interviu, sub sancțiunea neemiterii actului administrativ de angajare. 
(8) Nerespectarea prevederilor alin. (7) conduce la respingerea candidatului. 
            
I. Condiții  generale de participare la concurs (conform art. 15 din HG 1336/2022 coroborat cu art. 542 alin. (1) si (2) din OUG 57/2019): 
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:  
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene; 
b) cunoaște limba română, scris și vorbit; 
c)  are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e)  îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  
Informații generale privind postul 
1. DENUMIREA POSTULUI:  Consilier grad II (COD COR 242201) 
2. NIVELUL POSTULUI: EXECUTIE 
3. OBIECTIVELE POSTULUI: Organizarea operațional logistica si gestiunea eficienta a tuturor activităților proiectelor în conformitate cu prevederile contractelor de finanțare în vederea atingerii obiectivelor si îndeplinirii indicatorilor de proiect.

Condiții specifice pentru ocuparea postului 
1. Educație: studii universitare de licență absolvite cu diplomă de licență sau echivalentă în domeniul economic, juridic, asistență socială și tehnic.
2. Experiență profesională specifică relevantă: minim 1 ani vechime în specialiatate studiilor. 
 3. Limbi străine: nu este cazul  
4. Aptitudini necesare:  
· capacitate de analiza, sinteza si rezolvarea problemelor 
· capacitate de planificare, prioritizare și organizare 
· capacitate de decizie si asumarea responsabilității 
· gândire strategica, obiectivitate 
· leadership 
· abilități de comunicare și negociere 
· abilități de motivare a echipei, spirit de echipa 
· flexibilitate, adaptarea la situații neprevăzute, rezistenta la stres - atitudine pozitiva, inițiativă 
 
Atribuțiile postului: 
· Asistă Managerul de proiect în coordonarea, monitorizarea și evaluarea activităților în cadrul proiectelor conform graficului de activități și cererii de finanțare și în acord cu strategia, principiile de management si metodologia de lucru; supervizează echipele tehnice (experții la nivel de activități), prestatorii și alți colaboratori implicați; 
· Asistă Managerul de proiect în gestionarea, alocarea și utilizarea eficientă a resurselor financiare, materiale, informaționale, umane și de timp implicate în proiecte;  
· Urmărește 	desfășurarea 	serviciilor 	contractate, 	îndeplinirii 	obligațiilor 	asumate 	de prestatori/furnizori prin contractele încheiate în cadrul proiectelor și aduce la cunoștință superiorilor direcți (Managerului de proiect) eventualele nereguli/abateri )
· Asigură colectarea și organizarea documentelor aferente raportărilor periodice; 
· Arhivează corespunzător toată documentația legată de proiecte; 
· Asistă echipa de proiect în pregătirea documentațiilor de lucru necesare atribuirii contractelor de achiziții pentru bunuri și servicii; 
· Contribuie la întocmirea rapoartelor privind progresul înregistrat în implementarea proiectelor, cererilor de plata/rambursare precum și a altor rapoarte, situații, comunicări solicitate de finanțator și instituțiile de monitorizare și control;  
· Contribuie la pregătirea documentației necesare pentru modificările solicitate asupra prevederilor contractelor de finanțare (notificări și acte adiționale); 
· Contribuie la rezolvarea problemele apărute în realizarea proiectelor și informează la timp echipa de management despre problemele apărute și pe care nu le poate rezolva la nivelul său; 
· Stabilește relații de colaborare pe termen lung cu partenerii, furnizorii, beneficiarii (grupul țintă) și finanțatorii proiectelor; 
· Execută orice alte dispoziții date de superiorul ierarhic, în limitele funcției, cu respectarea  temeiului legal. 
 
Responsabilități operaționale: 
· Răspunde de executarea corecta a sarcinilor conform fișei postului și de respectarea termenelor de executare a operațiunilor desfășurate; 
· Răspunde de calitatea și eficiența activității proprii, dar și a echipelor de proiect; 
· Respecta și își însușește prevederile legislative din domeniul sau de activitate; 
· Răspunde de respectarea termenelor stabilite prin contractul de finanțare și prin celelalte contracte din cadrul proiectelor; 
· Răspunde de veridicitatea și corectitudinea rapoartelor întocmite;  
· Răspunde de rezolvarea prompta a problemelor ce apar în cadrul activităților proiectelor;  
· Răspunde de păstrarea confidențialității datelor și informațiilor la care are acces; 
· Asigura respectarea normelor de disciplina și a normelor etice în îndeplinirea atribuțiilor. 
 
Responsabilități privind protecția datelor cu caracter personal:  
· Respecta cu strictețe a procedurile interne referitoare la protecția datelor cu caracter personal, precum și procedurile privind securitatea informatica: 
· Păstrează în condiții de strictețe parolele și mijloacele tehnice de acces la datele cu caracter personal pe care le prelucrează în virtutea atribuțiilor sale de serviciu; 
· Manipulează datele cu caracter personal stocate pe suport fizic la care are acces cu cea mai mare precauție, atât în ce privește conservarea suporturilor, cât și în ce privește depunerea lor în locurile și în condițiile stabilite în procedurile de lucru; 
· Asigură confidențialitatea parolelor și a mijloacelor tehnice de acces în sistemele informatice pe care le utilizează în desfășurarea atribuțiilor de serviciu; 
· Asigura confidențialitatea datelor cu caracter personal la care are acces, atât în mod nemijlocit cât și, eventual, în mod mediat, cu excepția situațiilor în care comunicarea datelor cu caracter personal se regăsește în atribuțiile sale de serviciu (legate de executarea și raportarea activităților proiectelor, conform prevederilor contractelor de finanțare); 
· Nu copiază pe suport fizic niciun fel de date cu caracter personal disponibile în sistemele informatice ale angajatorului, cu excepția situațiilor în care această activitate se regăsește în atribuțiile sale de serviciu (în scopul executării sau raportării activităților în cadrul contractelor de finanțare); 
· Nu transmite pe suport informatic și nici pe un altfel de suport date cu caracter personal către sisteme informatice care nu se afla sub controlul angajatorului sau care sunt accesibile in afara instituției inclusiv stick-uri USB, HDD, discuri rigide, căsuțe de e-mail, foldere accesibile via FTP sau orice alt mijloc tehnic, cu excepția situațiilor in care aceasta activitate se regăsește in atribuțiile sale de serviciu (in scopul executării sau raportării activităților in cadrul contractelor de finanțare). 
 
Responsabilități privind securitatea și sănătatea muncii:  
· Să aducă la cunoștință conducătorului locului de munca eventualele defecțiuni constatate la echipamentele de lucru 
· Să nu părăsească locul de munca fără aprobare, decât în cazul în care i s-ar pune în pericol viața sau integritatea fizică. 
· Să respecte instrucțiunile proprii de sănătate și securitate în munca la locul de muncă; 
· Să mențină curățenia la locul de muncă; 
· Să nu introducă sau să consume băuturi alcoolice în incinta societății; 
· Să nu fumeze decât în locurile special amenajate 
· Să respecte disciplina la locul de muncă; 
· Să acorde primul ajutor în cazul producerii unui accident de muncă; 
· Să înștiințeze imediat conducătorul locurilor de muncă despre producerea unui accident de munca și să nu schimbe starea de fapt a evenimentului, decât numai daca aceasta se impune pentru a limita efectele produse de eveniment; 
· Să-și însușească măsurile de sănătate și securitate în muncă 
 
Responsabilități privind apărarea împotriva incendiilor:  
· Să respecte regulile și masurile de apărare împotriva incendiilor, aduse la cunoștință, sub orice formă, de conducătorul locului de muncă. 
· Să utilizeze aparatura și echipamentele, potrivit instrucțiunilor tehnice, precum și celor date de conducătorul locului de muncă; 
· Să nu efectueze manevre nepermise sau modificări neautorizate ale sistemelor și instalațiilor de apărare împotriva incendiilor; 
· Să comunice, imediat după constatare, conducătorului locului de munca orice încălcare a normelor de apărare împotriva incendiilor sau a oricărei situații stabilite de acesta ca fiind un pericol de incendiu, precum și orice defecțiune sesizata la sistemele și instalațiile de apărare împotriva incendiilor; 
· Să coopereze cu salariații desemnați de conducătorul locului de munca, care au atribuții în domeniul apărării împotriva incendiilor, în vederea realizării măsurilor de apărare împotriva incendiilor; 
· Să acționeze, în conformitate cu procedurile stabilite la locul de munca, în cazul apariției oricărui pericol iminent de incendiu; 
· Să furnizeze persoanelor abilitate toate datele și informațiile de care are cunoștință, referitoare la producerea incendiilor. 
 
Responsabilități privind protejarea mediului:  
· Sa colecteze selectiv deșeurile generate din procesul muncii, în spatiile special amenajate. 
 
Concursul constă în două etape: selecția dosarelor de înscriere (verificarea eligibilității dosarelor depuse de către candidați) și interviul (testarea abilităților, aptitudinilor și motivației candidaților) și se va desfășura la sediul Primăriei comunei Drăgușeni, situat în Str. Prof. Aristotel Crâșmaru, nr.11, comuna Drăgușeni, județul Botoșani, conform calendarului următor: 
· depunerea dosarelor: 24.09.2026-07.10.2026 la compartimentul Registratură, în intervalul orar 10.00-14.00; 
· selecția dosarelor: 08.10.2026; 
· afișarea rezultatelor în urma selecției dosarelor de concurs va avea loc în data de 09.10.2026 ora 14.00; 
· contestațiile la rezultatele selecției dosarelor se vor putea depune până în data de 12.10.2026 ora 14.00; 
· rezultatele finale pentru proba evaluării dosarelor vor fi afișate în 13.10.2026 ora 15.00; 
· proba interviu  se va desfășura în 14.10.2026 ora 1000 
· afișarea rezultatelor obținute la proba interviu: 15.10.2026 ora 12.00; 
· contestațiile la rezultatele interviului se vor putea depune până în data de 16.10.2026 ora 12.00; 
· rezultatele finale pentru proba interviu, vor fi afișate în data de 19.10.2026 ora 12.00.  
· rezultatele finale ale concursului vor fi afișate în termen de o zi lucrătoare de la data afișării rezultatelor soluționării contestațiilor pentru ultima probă, prin specificarea mențiunii "admis" sau "respins", în data 20.10.2026 ora 12.00; 
 
Se pot prezenta la următoarea etapă numai candidații declarați admiși la etapa precedentă. 
 
  Interviul se realizează conform planului de interviu întocmit de comisia de concurs în ziua desfășurării acestei probe, pe baza criteriilor de evaluare.  
 Criteriile de evaluare pentru stabilirea interviului sunt:  
a) abilități și cunoștințe impuse de funcție; 
b) capacitatea de analiză și sinteză; 
c) motivația candidatului; 
d) comportamentul în situațiile de criză; 
e) abilități de comunicare; 
f) inițiativă şi creativitate.  
 
Punctajul pentru interviu este de maximum 100 de puncte. 
Sunt declarați admiși la interviu candidații care au obținut: minimum 50 de puncte. 
 
Comunicarea rezultatelor la fiecare probă a concursului se realizează folosindu-se codul numeric pentru identificare atribuit fiecărui candidat prin specificarea punctajului final al fiecărui candidat și a mențiunii "admis" sau "respins", prin afișare la sediul și pe pagina de internet a instituției publice organizatoare a concursului.  
 	 
BIBLIOGRAFIA și TEMATICA DE CONCURS  
BIBLIOGRAFIA 

1. Constituția României, republicată, cu modificările și completările ulterioare; 
2. O.U.G. nr. 57/2019 privind Codul Administrativ cu modificările și completările ulterioare; 
3. Legea nr. 53/2003 privind Codul Muncii cu modificările și completările ulterioare; 
4. Ghidul Solicitantului pentru dezvoltarea infrastructurii educaționale, apel dedicat Comunelor  - https://regionordest.ro/prioritatea-6/invatamant-prescolar-scolar-liceal-uat-judet-uat-locale/ 
TEMATICĂ: 
1. Constituția României, republicată, cu modificările și completările ulterioare: TITLUL II - Drepturile, libertățile și îndatoririle fundamentale, CAPITOLUL II - Drepturile și libertățile fundamentale; 
2. O.U.G. nr. 57/2019 privind Codul Administrativ cu modificările și completările ulterioare: 
· PARTEA a III – a Administrația publică locală, TITLUL V Autoritățile administrației publice locale, 
CAPITOLUL IV Primarul, SECŢIUNEA a 2 - a Rolul și atribuțiile primarului (art. 154-155) 
· PARTEA a VI – a Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice, Titlul III Personalul contractual din autoritățile și instituțiile publice (art. 551 alin. (3) corelat cu art. 432-434, 446-447); 
3. Legea nr. 53/2003 privind Codul Muncii cu modificările și completările ulterioare: Titlul XI Răspunderea juridică  - Capitolul II - Răspunderea disciplinară (art. 247-252); 
4. Ghidul Solicitantului - https://regionordest.ro/prioritatea-6/invatamant-prescolar-scolar-liceal-uat-judet-uat-locale/  


Persoane de contact: Huială, Dumitru, Secretar general, 0748091428, primariadragusenibt@bt.e-adm.ro


 
                         p.    PRIMAR,     	 	    p. Secretar General al comunei,   
                        Viceprimar                                          Dumitru HUIALĂ
          Gheorghe Cristinel COBUZ


.
